Millioner, hash, kokain og amfetamin. Alt dette var tre mænd i alderen 29, 40 og 44 år i ulovlig besiddelse af, lød konklusionen mandag i retten i Hjørring, hvor mændene blev kendt skyldige i i alt 25 forhold. Indbrudene, der udløste de millioner af kroner, fandt sted i en lang række tøjforretinger i blandt andet Sæby, Løkken, Blokhus, Hjørring og Frederikshavn. Straffen for disse forhold blev dog ikke ens for alle, da Jacob Klarup Ettrup fik tildelt henholdsvis 1 års ubetinget fængselsdom, Hans Christian Svendson Petersen 1,5 år og Daniel Sander Mathiesen 2 år bag tremmer – et sted, de alle er bekendt med. For det var bag tremmer, at de tre mænd i sin tid stiftede bekendtskab til hinanden. Det fortæller anklager Katrine Meldgaard til TV2 Nord. -	De tre mænd mødte hinanden under tidligere afsoninger og har derefter tilbragt mere tid sammen. Hvilke forhold mændene tidligere et straffet for, beskriver anklageren på følgende måde: - De har alle én eller flere domme indenfor berigelseskrimninalitet. De fældende beviser På trods af den omfattende mængde af forhold, som mændene var tiltalt for, nægtede de sig skyldige i stort set alle forhold, forklarer sagens anklager. Kun Daniel Sander Mathiesen kendte sig skyldig i enkelte sager, heraf tyveri af tøjet, der blev fundet på de respektive adresser i Sindal, Frederikshavn og Midtjylland. Alle adresser, som de tiltalte har tilknytning til. Men sporene var ikke skaffet af vejen. Politiet kunne genkende tyvekosterne fra de efterhånden mange anmeldelser, de havde modtaget fra de bestålne butiksindehavere. - De har særlige koder på tøjet, så de kan bevise, at det kommer fra dem, siger sagens anklager og betegner det som et fældende bevis. Desuden fandt politiet 140 gram amfetamin i Daniel Sander Mathiesens dybfryser og en yderligere mængde i kolonihaven, som de alle tre har solgt, forklarer sagens anklager. Dømt og løsladt - Jacob Klarup Ettrup og Hans Christian Svendson Petersen blev frifundet for indbrud, men dømt for hæleri i langt de flerste forhold, hvormiod og Daniel Sander Mathiesen er dømt for begge dele, siger sagens anklager, hvilket forklarer de forskellige fængselsdomme. Jacob Klarup Ettrup valgte at anke dommen på stedet, mens de to andre har 14 dages betænkningstid til at afgøre, hvorvidt de også vil anke sagen. Sagens dommer vurderede desuden, at Jacob Klarup Ettrup kunne løslades som den eneste, da han allerede har afsonet 6 måneders fængslet ud af sine i alt 12 måneders fængselsstraf.

Opsummering:
De tre mænd er nu dømt til at vende tilbage til, hvor de i sin tid først mødte hianden - bag tremmer.